text: Ansatte på sprogligt fitness-kursus
  25 januar 2011 kl. 14.16
  6200 ansatte i Horsens Kommune får nu tilbuddet om at blive "mere klar i spyttet" i forholdet til borgerne, deres kolleger og ledere.
  De skal blot tilmelde sig et kursus i ?Fitness i kommunikation og samarbejde?.
  
  Har selv efterspurgt
  - De ansatte har selv efterspurgt mere viden om kommunikation og samarbejde,s iger Kim Enghoff, udviklingskonsulent, Horsens Kommune. - Derfor håber vi, at rigtig mange tager imod det gratis tilbud. Meningen er, at de ansatte skal blandes på kryds og tværs af fag og arbejdspladser og via træning og ny viden lære at sige til og fra og tackle hverdagens situationer på en god måde. 
  - Kommunikationen gælder både i forhold til borgere, kolleger og ledere. Undervisningen skulle gerne resultere i et endnu bedre samarbejde på alle fronter, fortsætter han.
  
  Tre kursusforløb
  De ansatte kan vælge mellem tre kursusforløb. Der er plads til 400 deltagere på hvert forløb.
  Også i Kolding Kommune tilbydes en række ansatte sproglig fitness. Her har plitikerne vedtaget, at kommunens dagsordener og beslutningsprotokoller skal skrives i et mere letfatteligt sprog.
  